เมื่อเดือนกุมภา ปจด มาวันที่ 4 หลังหมด ปจด ได้ไปชื้อยาคุมมากินเม็ดแรกเริ่มวันที่ 18 กุมภา ปจดมา วันที่ 14 มีนา แล้วมีไรกะแฟนวันที่ 6 เมษา ป้องกันโดยการใส่ถุงยาง อยากทราบว่าเดือนนี้ ปจด จะมาประมาณวันใหนค่ะ กังวลมากค่ะ กลัวการป้องกันจะผิดพลาดค่ะ
สวัสดีค่ะ การรับประทานยาคุมกำเนิดแบบแผงรายเดือน เป็นวิธีการคุมกำเนิดที่มีประสิทธิภาพสูง 91-99% ขึ้นกับวิธีการใช้ ว่ารับประทานอย่างสม่ำเสมอและต่อเนื่องกันหรือไม่ เป็นวิธีที่ดีในกรณีที่อยากให้ประจำเดือนมาตรงรอบ และไม่ค่อยมีเลือดออกผิดปกติระหว่างรอบเดือนการเริ่มรับประทานยาคุมกำเนิดควรเริ่มภายใน 5 วันแรกของการมีประจำเดือน เพื่อให้แน่ใจว่าไม่ได้มีการตั้งครรภ์ แต่ถ้าจะเริ่มช่วงอื่นนอกเหนือไปจากนี้จะต้องรอ 7 วันก่อนจึงจะมีเพศสัมพันธ์แบบไม่ป้องกันได้ค่ะดังนั้นหากรับประทานยาคุมอย่างสม่ำเสมอ ประจำเดือนก็จะมาตรงรอบเดือน คือประมาณ 28-35 วันนับจากครั้งก่อน โดยไม่มีผลว่าจะไปมีเพศสัมพันธ์วันไหนค่ะ ถ้ารับประทาน 21 เม็ดควรเว้น 7 วันค่อยต่อแผงใหม่ ถ้ารับประทาน 28 เม็ดก็ต่อแผงใหม่ได้เลยไม่ต้องเว้นค่ะ แม้ประจำเดือนจะยังไม่มา หรือมาแต่ยังไม่หมดหากประจำเดือนมาช้ากว่า 35 วันร่วมกับมีเลือดออกผิดปกติระหว่างรอบเดือน รวมทั้งทราบว่ากินยาคุมอย่างไม่ถูกต้อง ควรปรึกษาสูตินรีแพทย์ค่ะ